Komisārs Reksis

"Komisārs Reksis" (, ) ir Austrijas, vēlāk Itālijas, krimināldrāmas televīzijas seriāls, kuru veidojuši Pēteris Hajeks un Pēteris Mozers. Sākotnēji pārraidīts Austrijā no 1994. līdz 2004. gadam kanālā ORF 1, bet pēc tam no 2008. līdz 2015. gadam Itālijas kanālā Rai 1. Rai 1 galu galā atcēla seriāla veidošanu 2015. gada jūnijā pēc astoņām Itālijas sezonām. 2024. gada oktobrī paziņoja, ka uzņems jaunas seriāla Austrijas versijas sērijas. Jaunās sezonas pirmizrāde plānota 2026. gadā.

Seriāla sižets ir par vācu aitu šķirnes policijas suni Reksi, viņa pāriniekiem un pārējo izmeklēšanas komandu Vīnes kriminālpolicijas slepkavību nodaļā, kur viņi strādā kopā, lai atrisinātu noziegumus. No 2008. līdz 2015. gadam sižets risinājās Romā.

1996. gadā tika pārraidīts atvasināts seriāls Stockinger, kurā galvenā uzmanība ir pievērsta Ernstam "Štokijam" Štokingeram, vienam no sākotnējiem slepkavību nodaļas darbiniekiem. Starptautiskie "Komisāra Rekša" rīmeiki ir Polijas "Komisārs Alekss" (2012—pašlaik), Krievijas "Muhtars atgriežas" (2004—2019), Portugāles Inspetor Max (2004—2019), Lietuvas Inspektorius Mažylis (2014), Slovākijas Rex (2017) un Kanādas "Hadsons un Reksis" (2019—pašlaik).

 Sižets 

Sākotnēji seriāla darbība norit Vīnē, un galvenā uzmanība ir pievērsta Vīnes kriminālpolicijas darbiniekiem, īpaši slepkavību izmeklēšanas nodaļai. Papildus trim policistiem, birojā strādā arī vācu aitu suns, vārdā Reksis (īstajā vārdā Redžinalds fon Ravenhorsts), seriāla galvenais varonis, kurš dažādos veidos darbojas kā kontrabandas un narkotiku meklētājs un kā vēl viens acu un ausu pāris savai komandai.

Sākotnējā izmeklētāju komandā darbojās Rihards Mozers, Ernsts "Štokijs" Štokingers un Pēteris Hēllerers. Šai komandai palīdzēja arī tiesu medicīnas eksperts Dr. Leo Grafs un pensionēts policists Makss Kohs. Laika gaitā seriālā mainījās galvenie tēli, tostarp Kristians Bēks aizstāja Štokingeru, Aleksandrs Brantners nomainīja Mozeru un bijušais statistiķis-policists Fricis Kuncs nomainīja Hēlleru. Austrijas seriāla versijas beigās galvenie tēli bija neveiklais Marks Hofmanis un policiste Nikija Hercoga, kuri strādāja kopā ar Kuncu. Dr. Grafs ir vienīgais tēls, kurš parādījies visās seriāla Austrijas versijas sezonās.

Vienpadsmitajā sezonā, seriāla darbība pārceļas uz Romu, kur inspektors Lorenco Fabri uzņemas atbildību par Reksi. Sezonas beigās Reksi acīmredzami nāvīgi ievaino, kad viņš uzlec uz Fabri galvas, lai pasargātu viņu no lodes, taču tuvplānā tiek parādīts, ka joprojām nedaudz elpo. 12. sezonas sākumā parādīts, ka Reksis izdzīvojis pēc sašaušanas.

 Tēli 
Rekša atveidotāji
 Santo (Bīdžejs) un Soko fom Hausi-Cīglmaieri (Reksis I, 1994—2000)
 Rets Batlers (Reksis II, 2000—2004)
 Henrijs (Reksis III, 2008—2009)
 Niks (Reksis IV, 2010—2012)
 Aki (Reksis V, 2013—2015)

Rekša saimnieki
 Rihards Mozers † (Tobiass Moreti, 1994—1998)
 Aleksandrs Brantners (Gedeons Burkhards, 1998—2001)
 Marks Hofmanis (Aleksandrs Pšils, 2002—2004)
 Lorenco Fabri † (Kaspars Kaparoni, 2008—2012)
 Davide Rivera (Etore Basi, 2012—2013)
 Marko Tercani (Frančesko Arka, 2013—2015)

Citi tēli
 Ernsts "Štokijs" Štokingers (Karls Markovičs, 1994—1996)
 Pēteris Hēlerers (Volfs Bahofners, 1994—1999)
 Kristians Bēks (Heincs Veikselbrauns, 1996—2001)
 Fricis Kuncs (Martins Vajneks, 1999—2004; 2008)
 Dr. Leo Grafs (Gerhards Cēmanis)
 Makss Kohs (Fricis Muliars)
 Nikija Hercoga (Elke Vinkensa)
 Džandomeniko Morini (Fabio Feri)
 Alberto Monteroso (Domeniko Fortunato)
 Katja Martelli (Pilara Abella)
 Filipo Gori (Augusto Cuki)
Piezīme: † — personāžs ir miris

 Sezonas 
SezonaSērijasOriģinālā pārraideKanālsSezonas sākumsSezonas beigas1141994. gada 10. novembris1995. gada 9. februārisORF2151995. gada 19. oktobris1996. gada 22. februāris3121996. gada 24. oktobris1997. gada 9. janvāris4131998. gada 8. janvāris1998. gada 26. marts5131999. gada 28. janvāris1999. gada 22. aprīlis6122000. gada 16. februāris2000. gada 10. maijs7102001. gada 28. marts2001. gada 30. maijs8132002. gada 9. oktobris2003. gada 15. janvāris9132003. gada 27. novembris2004. gada 18. marts1042004. gada 28. septembris2004. gada 19. oktobris1182008. gada 29. janvāris2008. gada 19. februārisRAI12112009. gada 17. marts2009. gada 13. aprīlis13122011. gada 14. jūnijs2011. gada 19. jūlijs14122011. gada 3. novembris2011. gada 11. novembris15122012. gada 26. novembris2013. gada 11. februāris16112013. gada 20. decembris2014. gada 20. janvāris17122014. gada 31. marts2014. gada 5. maijs18122015. gada 27. februāris2015. gada 19. jūnijs

 Atsauces 

 Ārējās saites 

 Itālijas versijas IMDb profils

Kategorija:Austrijas televīzijas seriāli
Kategorija:Itālijas televīzijas seriāli